
住讜讟讛 讻讛 注"讗 - 驻讬专讜砖 砖讟讬讬谞讝诇抓

讜砖诪讜讗诇 讗诪专: 讗谞讗 讚讗诪专讬 [讗谞讬 砖讗诪专转讬] 讗转 讚讘专讬 鈥� 讗驻讬诇讜 诇专' 讬讗砖讬讛. 讜讛讟注诐 讛讜讗 诇讛讬驻讱, 诪讚讗讬爪讟专讬讱 拽专讗 诇专讘讜讬讬讛 [诪转讜讱 砖讛讜爪专讱 讛讻转讜讘 诇专讘讜转 讗讜转讛] 讘诪讬讜讞讚 鈥� 诪讻诇诇 讛讚讘专讬诐 讗转讛 诇诪讚 讚诇讗讜 [砖讗讬谉] 讗砖转讜 讛讬讗 讻诇诇 诇砖讗专 讛讚讘专讬诐.


讗 讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐] 砖讗诇讛 讝讜: 讗砖讛 砖讛讬转讛 注讜讘专转 注诇 讚转 讬讛讜讚讬转, 砖讗讬谞讛 谞讜讛讙转 讘爪谞讬注讜转, 砖讗诪专讜 讞讻诪讬诐 砖讘注诇讛 诪讜爪讬讗讛 讘诇讗 讻转讜讘讛, 讛讗诐 讛讬讗 爪专讬讻讛 讛转专讗讛, 砖爪专讬讱 讘注诇讛 诇讛讜讚讬注 诇讛 拽讜讚诐 诇讻谉 砖讬讙专砖谞讛 讗诐 转诪砖讬讱 讘诪注砖讬讛 讗诇讛, 讘讻讚讬 诇讛驻住讬讚讛 讻转讜讘转讛, 讗讜 讗讬谞讛 爪专讬讻讛? 讜爪讚讚讬 讛砖讗诇讛: 诪讬 讗诪专讬谞谉 [讛讗诐 讗谞讜 讗讜诪专讬诐]: 讻讬讜谉 砖注讜讘专转 注诇 讚转 讛讬讗 鈥� 讛专讬讛讬 诇讗 讘注讬讗 [爪专讬讻讛] 讛转专讗讛, 砖讛专讬 讛讬讗 讬讜讚注转 砖讛讬讗 注讜砖讛 讚讘专 讗住讜专, 讗讜 讚诇诪讗 转讬讘注讬 [砖诪讗 转爪讟专讱] 讛转专讗讛, 讚讗讬 讛讚专讛 [砖讗诐 讞讜讝专转] 讘讛 鈥�/b> 转讬讛讚专 [转讞讝讜专] 讘讛 注诇 讬讚讬 讛转专讗讛 讝讜?


 讜诪爪讬注讬诐:  转讗 砖诪注 [讘讜讗 讜砖诪注] 驻转专讜谉 诇讚讘专 诪诪讛 砖砖谞讬谞讜: 讗专讜住讛 讜砖讜诪专转 讬讘诐 诇讗 砖讜转讜转 讜诇讗 谞讜讟诇讜转 讻转讜讘讛, 讜诪讻讗谉 讚讬讬拽谞讜: 诪讬砖转讗 [诇砖转讜转] 讛讜讗 讚诇讗 砖转讬讗 [砖讗讬谞讛 砖讜转讛], 讛讗 拽谞讜讬讬 诪拽谞讬 [讛专讬 诇拽谞讗, 诪拽谞讗] 讛讜讗 诇讛. 讜谞讘专专: 诇诪讗讬 [诇诪讛, 诇讗讬讝讛 注谞讬谉] 诪拽谞讗 诇讛 讗诐 讗讬谞讛 砖讜转讛? 诇讗讜 [讛讗诐 诇讗] 诇讛驻住讬讚讛 讻转讜讘转讛? 诪砖诪注 砖爪专讬讱 诇讛转专讜转 讘讛 砖诇讗 转讬住转专 注诐 讗讬砖 讗讞专, 讜讗诐 诇讗 讛转专讛 讘讛 讗讬谞讜 讬讻讜诇 诇讛驻住讬讚讛 讻转讜讘转讛, 诇诪专讜转 砖讘讜讚讗讬 注讘专讛 注诇 讚转, 砖谞讛讙讛 砖诇讗 讘爪谞讬注讜转 讜谞住转专讛 注诐 讛讗住讜专 诇讛!


讗诪专 讗讘讬讬: 诇讗, 讛讻讜讜谞讛 讛讬讗 诇讗讜住专讛 注诇讬讜. 砖讗诐 拽讬谞讗 诇讛 讜谞住转专讛 鈥� 讛专讬 诪讗讝 讛讬讗 讗住讜专讛 注诇讬讜 诇注讜诇诐. 专讘 驻驻讗 讗诪专: 讛拽讬谞讜讬 讛讜讗 讻讚讬 诇讛砖拽讜转讛 讗讞专 讻讱 讻砖讛讬讗 谞砖讜讗讛, 讗诐 谞住转专讛 讘讛讬讜转讛 谞砖讜讗讛. 讻讚转谞讬讗 [讻驻讬 砖砖谞讬谞讜 讘讘专讬讬转讗]: 讗讬谉 诪拽谞讬谉 诇讗专讜住讛 注诇 诪谞转 诇讛砖拽讜转讛 讻砖讛讬讗 讗专讜住讛, 讗讘诇 诪拽谞讬谉 诇讗专讜住讛 注诇 诪谞转 诇讛砖拽讜转讛 讻砖讛讬讗 谞砖讜讗讛. 讜诪讻诇 诪拽讜诐 讗讬谉 诇诇诪讜讚 诪诪砖谞转谞讜 讚讘专 诇注谞讬谉 讛转专讗讛 诇注讜讘专转 注诇 讚转 讬讛讜讚讬转.


讗诪专 专讘讗: 转讗 砖诪注 [讘讜讗 讜砖诪注] 驻转专讜谉 诇讚讘专 诪诪讛 砖砖谞讬谞讜 讘讞诇拽 讗讞专 讘诪砖谞转谞讜: 讗诇诪谞讛 诇讻讛谉 讙讚讜诇, 讙专讜砖讛 讜讞诇讜爪讛 诇讻讛谉 讛讚讬讜讟, 诪诪讝专转 讜谞转讬谞讛 诇讬砖专讗诇, 讘转 讬砖专讗诇 诇诪诪讝专 讜诇谞转讬谉 鈥�/b> 诇讗 砖讜转讜转 讜诇讗 谞讜讟诇讜转 讻转讜讘讛.


讜谞讚讬讬拽 诪讻讗谉: 诪讬砖转讗 [诇砖转讜转] 讛讜讗 讚诇讗 砖转讬讗 [砖讗讬谞谉 砖讜转讜转], 讛讗 拽谞讜讬讬 [讛专讬 诇拽谞讗] 鈥�/b> 诪拽谞讬 诇讛讜 [诪拽谞讗 诇讛谉]. 讜诇诪讗讬 [讜诇诪讛, 诇讗讬讝讛 注谞讬谉] 诪讜注讬诇 讛拽讬谞讜讬? 讗讬 [讗诐] 讻讚讬 诇讗讜住专谉 注诇讬讜 鈥�/b> 讛讗 讗住讬专谉 讜拽讬讬诪谉 [讛专讬 讛谉 讗住讜专讜转 讜注讜诪讚讜转] 讘讬谉 讻讛 讜讻讛, 砖讛专讬 注讜讘专 注诇 讗讬住讜专 诇讗 转注砖讛 讻砖谞讜砖讗 讗讜转谉, 讗诇讗 诇讗讜 [讛讗诐 诇讗] 讻讚讬 诇讛驻住讬讚谉 讻转讜讘转谉? 诪砖诪注 砖诇诇讗 讛转专讗讛 讝讜 砖诇 拽讬谞讜讬 讗讬谞谞讜 讬讻讜诇 诇讛驻住讬讚谉 讻转讜讘转谉, 讗祝 砖讛谉 注讜讘专讜转 注诇 讚转 讻砖谞讜讛讙讜转 砖诇讗 讘爪谞讬注讜转.


讗诪专 专讘 讬讛讜讚讛 诪讚讬住拽专转讗: 诇讗, 讛讻讜讜谞讛 讛讬讗 砖诪拽谞讗 诇讛 讻讚讬 诇讗讜住专讛 诇讘讜注诇 讻砖诐 砖讗住讜专讛 诇讘注诇. 讚转谞谉 [砖讻谉 砖谞讬谞讜 讘诪砖谞讛]: 讻砖诐 砖住讜讟讛 讗住讜专讛 诇讘注诇 鈥�/b> 讻讱 讗住讜专讛 诇讛讬谞砖讗 诇讘讜注诇. 讜讗诐 讻谉 讗讬谉 诇讛讘讬讗 诪讻讗谉 专讗讬讛 诇注谞讬谉 讛转专讗讛.


讗诪专 专讘 讞谞讬谞讗 诪住讜专讗: 转讗 砖诪注 [讘讜讗 讜砖诪注] 专讗讬讛 诇讚讘专 诪诪讛 砖砖谞讬谞讜 讜讗诇讜 砖讘讬转 讚讬谉 诪拽谞讬谉 (诪拽谞讗讬诐) 诇讛谉 讘诪拽讜诐 讛讘注诇: 诪讬 砖谞转讞专砖 讘注诇讛, 讗讜 谞砖转讟讛, 讗讜 砖讛讬讛 讞讘讜砖 讘讘讬转 讛讗住讜专讬谉. 讜诇讗 诇讛砖拽讜转讛 注诇 讬讚讬 讘讬转 讚讬谉 讗诪专讜, 讗诇讗 诇驻讜住诇讛 诪讻转讜讘转讛. 讜讛专讬 诪驻讜专砖 讻讗谉 讛讟注诐 砖诪拽谞讗讬诐 诇讛 鈥� 讻讚讬 诇驻讜住诇讛 诪讻转讜讘转讛, 砖诪注 诪讬谞讛 [诇诪讚 诪讻讗谉] 讘注讬 [爪专讬讻讛] 讗砖讛 砖谞住转专讛 讜注讘专讛 注诇 讚转 讬讛讜讚讬转 讛转专讗讛. 讜诪住讻诪讬诐: 讗讻谉, 砖诪注 诪讬谞讛 [诇诪讚 诪讻讗谉]  砖讻谉 讛讜讗.


 讜砖讜讗诇讬诐:  讜讻讜诇讛讜 [讜讻讜诇诐], 砖讗专 讛讞讻诪讬诐 砖注住拽讜 讘讻讱, 诪讗讬 讟注诪讗 [诪讛 讟注诐] 诇讗 讗诪专讬 诪讛讗 [讗诪专讜 诇讛讜讻讬讞 诪讝讜] 砖诇讻讗讜专讛 讛专讬 讝讜 专讗讬讛 诪驻讜专砖转 讛讻转讜讘讛 讘诪砖谞讛 注爪诪讛! 讜诪砖讬讘讬诐: 住讘讜专讬诐 讛诐 讚诇诪讗 砖讗谞讬 讛转诐 讚诇讬转 [砖诪讗 砖讜谞讛 砖诐 讘诪砖谞讛 砖讗讬谉] 诇讛 讗讬诪转讗 讚讘注诇 [讗讬诪转 讛讘注诇] 讻诇诇, 砖讛专讬 谞转讞专砖 讗讜 砖讞讘讜砖 讘讘讬转 讛讗住讜专讬诐, 讜诇讻谉 爪专讬讱 诇讛转专讜转 讘讛. 讗讘诇 住转诐 讗砖讛 讛谞砖讜讗讛 诇讘注诇讛 鈥� 讗讬诪转 讘注诇讛 注诇讬讛, 讜讗讬谞讛 爪专讬讻讛 讛转专讗讛 诪讬讜讞讚转.


 讜注讜讚 砖讗诇讛 讘谞讜砖讗 讚讜诪讛 讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐] 砖讗诇讛 讝讜: 讛讬转讛 讗砖讛 注讜讘专转 注诇 讚转 讜专爪讛 讘注诇讛 讘讻诇 讝讗转 诇拽讬讬诪讛 讜诇讗 诇讙专砖讛, 讛讗诐 诪拽讬讬诪讛 讗讜 讗讬谞讜 诪拽讬讬诪讛? 讻诇讜诪专, 讛讗诐 讞讜讘讛 注诇讬讜 诇讙专砖讛, 讗讜 砖专拽 谞转谞讜 诇讜 讞讻诪讬诐 专砖讜转 诇讙专砖讛. 讜爪讚讚讬 讛砖讗诇讛: 诪讬 讗诪专讬谞谉 讘拽驻讬讚讗 讚讘注诇 转诇讗 专讞诪谞讗 [讛讗诐 讗讜诪专讬诐 讗谞讜 讘讛拽驻讚转 讛讘注诇 转诇转讛 转讜专讛] 讗转 注谞讬谉 注讜讘专转 注诇 讚转, 讜讛讗 诇讗 拽驻讬讚 [讜讝讛 讗讬谞讜 诪拽驻讬讚] 讜讗讬谞讜 讞讬讬讘 诇讙专砖讛. 讗讜 讚诇诪讗 [砖诪讗] 讻讬讜谉 讚拽驻讬讚 [砖讛拽驻讬讚] 鈥�/span> 拽驻讬讚 [讛拽驻讬讚], 讻讬讜谉 砖讛转讜专讛 诪拽驻讬讚讛 注诇 讻讱 鈥�  讗讬谉 转讜诇讬诐 讗转 讛讚讘专 讘专爪讜谞讜 砖诇 讛讘注诇?


 讜诪爪讬注讬诐:  转讗 砖诪注 [讘讜讗 讜砖诪注] 专讗讬讛 诇讚讘专 诪诪砖谞转谞讜: 讜讗诇讜 砖讘讬转 讚讬谉 诪拽谞讬谉 (诪拽谞讗讬诐) 诇讛谉: 诪讬 砖谞转讞专砖 讘注诇讛, 讗讜 谞砖转讟讛, 讗讜 砖讛讬讛 讞讘讜砖 讘讘讬转 讛讗住讜专讬谉. 讜讗讬 讗诪专转 [讜讗诐 讗讜诪专 讗转讛] 专爪讛 讘注诇讛 诇拽讬讬诪讛 诪拽讬讬诪讛, 讜讻讬 注讘讚讬 [注讜砖讬诐] 讘讬转 讚讬谉 诪讬讚讬 讚讚诇诪讗 诇讗 谞讬讞讗 诇讬讛 [讚讘专 砖砖诪讗 诇讗 谞讜讞 诇讜] 诇讘注诇 砖讬注砖讜 讗讜转讜? 讜砖诪讗 讗诐 讛讬讛 讘专 讚注转 讛讬讛 讗讜诪专 砖讛讜讗 专讜爪讛 诇拽讬讬诪讛! 讜诪砖讬讘讬诐: 住转诪讗 讚诪讬诇转讗 [住转诪讜 砖诇 讚讘专] 讻讬讜谉 砖注讜讘专转 注诇 讚转 讛讬讗 鈥�/b> 诪讬谞讞 谞讬讞讗 诇讬讛 [谞讜讞 诇讜] 诇讻诇 讘注诇 砖转谞讛讙 讗砖转讜 讘爪谞讬注讜转, 讜诇讻谉 讬讻讜诇讬诐 讘讬转 讚讬谉 诇驻注讜诇 注诇 住诪讱 讛谞讞讛 讝讜, 讗讱 讗诐 专爪讛 讘注诇讛 诇拽讬讬诪讛 讬讻讜诇 诇拽讬讬诪讛.


讘 讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐] 砖讗诇讛 讝讜: 讘注诇 砖诪讞诇 注诇 拽讬谞讜讬讜, 讻诇讜诪专, 拽讬谞讗 诇讛 讜讗讞专 讻讱 讗诪专 砖讛讜讗 诪讜讞诇 诇讛, 讛讗诐 拽讬谞讜讬讜 诪讞讜诇, 讗讜 讗讬谞讜 诪讞讜诇? 讜爪讚讚讬 讛砖讗诇讛: 诪讬 讗诪专讬谞谉 [讛讗诐 讗讜诪专讬诐 讗谞讜] 讘拽讬谞讜讬 讛讘注诇 转诇讗 专讞诪谞讗 [转诇转讛 转讜专讛] 讜讛讘注诇 讛讗 诪讞讬诇 诇讬讛 [讛专讬 诪讞诇 讗转] 拽讬谞讜讬讜, 讗讜 讚诇诪讗 [砖诪讗] 讻讬讜谉 讚拽谞讬 诇讬讛 诪注讬拽专讗 诇讗 诪爪讬 诪讞讬诇 诇讬讛 [砖拽讬谞讗 诇讛 诪转讞讬诇讛 讗讬谞讜 讬讻讜诇 诇诪讞讜诇 诇讛 注讜讚]?


讜诪爪讬注讬诐: 转讗 砖诪注 [讘讜讗 讜砖诪注] 驻转专讜谉 诇砖讗诇讛 讝讜 诪诪讛 砖砖谞讬谞讜: 讜讗诇讜 砖讘讬转 讚讬谉 诪拽谞讬谉 诇讛谉: 诪讬 砖谞转讞专砖 讘注诇讛, 讗讜 谞砖转讟讛, 讗讜 砖讛讬讛 讞讘讜砖 讘讘讬转 讛讗住讜专讬谉. 讜讗讬 讗诪专转 [讜讗诐 讗讜诪专 讗转讛] 砖讘注诇 砖诪讞诇 注诇 拽讬谞讜讬讜 拽讬谞讜讬讜 诪讞讜诇, 注讘讚讬谞谉 诪讬讚讬 讚讗转讬 讘注诇 诪讞讬诇 诇讬讛 [讛讗诐 注讜砖讬诐 讗谞讜 讚讘专 砖讬讻讜诇 讛讘注诇 诇讘讜讗 讜诇诪讞讜诇 讗讜转讜]? 讜诪砖讬讘讬诐: 住转诪讗 讚诪诇转讗 [住转诪讜 砖诇 讚讘专] 讗讚诐 诪住讻讬诐 注诇 讚注转 讘讬转 讚讬谉, 讜讗讬谉 讞讜砖砖讬诐 砖讬诪讞讜诇, 讗讱 讗诐 诪讞诇 讘驻讬专讜砖 鈥� 讛专讬 讝讛 诪讞讜诇.


 讜诪爪讬注讬诐 注讜讚: 转讗 砖诪注 [讘讜讗 讜砖诪注] 驻转专讜谉 诇讚讘专 诪诪讛 砖砖谞讬谞讜: 讜诪讜住专讬谉 诇讜 诇讘注诇 讛诪讜诇讬讱 讗转 讗砖转讜, 砖拽讬谞讗 诇讛 讜谞住转专讛, 诇讘讬转 讛诪拽讚砖 砖谞讬 转诇诪讬讚讬 讞讻诪讬诐 砖诪讗 讬讘讗 注诇讬讛 讘讚专讱 讜讗住讜专 注诇讬讜 讛讚讘专. 讜讗讬 讗诪专转 [讜讗诐 讗讜诪专 讗转讛] 砖讘注诇 砖诪讞诇 注诇 拽讬谞讜讬讜 拽讬谞讜讬讜 诪讞讜诇 鈥�/b> 诇讞诇讬讛 诇拽讬谞讜讬讛 讜诇讘注讜诇 [砖讬诪讞诇 讗转 拽讬谞讜讬讜 讜讬讘注诇] 讘讛讬转专! 


讜诪砖讬讘讬诐: 讗讻谉, 讻谉 讛讜讗 讜诇讻讱 讛转讻讜讜谞讛 讛诪砖谞讛, 诪讗讬 砖谞讗 [诪讛 砖讜谞讛 诪讚讜注 讚讜讜拽讗] 转诇诪讬讚讬 讞讻诪讬诐 诪诇讜讜讬诐 讗讜转讜 鈥� 讚讙诪讬专讬 [砖讛诐 诪诇讜诪讚讬诐], 讚讗讬 讘注讬 诇诪讬讘注诇 [砖讗诐 专讜爪讛 讛讜讗 诇讘注讜诇] 讗讜转讛, 讗诪专讬 诇讬讛: 讗讞诇讬讛 诇拽讬谞讜讬讬讱 讜讘注诇讛 [讗讜诪专讬诐 讛诐 诇讜: 诪讞诇 注诇 拽讬谞讜讬讬讱 讜讘注诇 讗讜转讛 讘讛讬转专].


转讗 砖诪注 [讘讜讗 讜砖诪注] 诪诪讛 砖讗诪专 专' 讬讗砖讬讛: 砖诇砖讛 讚讘专讬诐 住讞 诇讬 讛讞讻诐 讝注讬专讗 诪讗谞砖讬 讬专讜砖诇讬诐: 讘注诇 砖诪讞诇 注诇 拽讬谞讜讬讜 鈥�/b> 拽讬谞讜讬讜 诪讞讜诇, 讜讝拽谉 诪诪专讗 砖讛讜专讛 讘谞讬讙讜讚 诇讛讜专讗转 讘讬转 讛讚讬谉 讛讙讚讜诇, 砖专爪讜 讘讬转 讚讬谉 诇诪讞讜诇 诇讜 鈥�/b> 诪讜讞诇讬谉 诇讜, 讜讘谉 住讜专专 讜诪讜专讛 砖专爪讜 讗讘讬讜 讜讗诪讜 诇诪讞讜诇 诇讜 注诇 讞讟讗讬讜 鈥� 诪讜讞诇讬谉 诇讜.


讜讻砖讘讗转讬 讗爪诇 讞讘讬专讬 砖讘讚专讜诐 讜讗诪专转讬 诇讛诐 讛诇讻讜转 讗诇讛, 注诇 砖谞讬诐 讛讜讚讜 诇讬, 讜注诇 讝拽谉 诪诪专讗 诇讗 讛讜讚讜 诇讬, 讜讟注诪诐 鈥� 砖诇讗 讬专讘讜 讛讞讻诪讬诐 诪讞诇讜拽转 讘讬砖专讗诇. 砖诪注 诪讬谞讛 [诇诪讚 诪讻讗谉] 砖讘注诇 砖诪讞诇 注诇 拽讬谞讜讬讜 拽讬谞讜讬讜 诪讞讜诇. 讜诪住讻诪讬诐: 讗讻谉 砖诪注 诪讬谞讛 [诇诪讚 诪讻讗谉].


驻诇讬讙讬 [谞讞诇拽讜] 讘讛 讘驻专讟讬 讛诇讻讛 讝讜 专讘 讗讞讗 讜专讘讬谞讗; 讞讚 [讗讞讚 诪讛诐] 讗诪专: 讗诐 诪讞诇 拽讜讚诐 住转讬专讛 鈥�/b> 拽讬谞讜讬讜 诪讞讜诇, 讗讱 讗诐 诪讞诇 诇讗讞专 住转讬专讛 鈥�/b> 讗讬谞讜 诪讞讜诇. 讜讞讚 [讗讞讚 诪讛诐] 讗诪专: 诇讗讞专 住转讬专讛 谞诪讬 [讙诐 讻谉] 诪讞讜诇. 讜诪注讬专讬诐: 讜诪住转讘专讗 讻诪讗谉 讚讗诪专 [讜诪住转讘专 讻讚注转 诪讬 砖讗讜诪专] 讗讬谞讜 诪讞讜诇, 


诪诪讗讬 [诪诪讛] 讗谞讞谞讜 诇诪讚讬诐 讝讗转 鈥� 诪讚拽讗 诪讛讚专讬 专讘谞谉 [诪转讜讱 讛转砖讜讘讛 砖诪砖讬讘讬诐 讞讻诪讬诐] 诇专' 讬讜住讬. 讚转谞讬讗 [砖讻谉 砖谞讬谞讜 讘讘专讬讬转讗], 专' 讬讜住讬 讗讜诪专: 讘注诇讛 谞讗诪谉 注诇讬讛 注诇 讛住讜讟讛 诇讛讘讬讗讛 诇诪拽讚砖 讘诇讗 砖讬讘讜讗 注诇讬讛 讘讚专讱, 讜讗讬谞讜 爪专讬讱 诪诇讜讜讬诐 诪拽诇 讜讞讜诪专; 讜诪讛 谞讚讛 砖讛讬讗 讘注讜谞砖 讻专转 鈥�/b> 讘注诇讛 谞讗诪谉 注诇讬讛 讜诪讜转专 讛讜讗 诇讛转讬讬讞讚 注讬诪讛, 住讜讟讛 砖讛讬讗 讘讗讬住讜专 诇讗讜 (诇讗 转注砖讛), 砖讛讜讗 讘注讜谞砖 诪诇拽讜转 讘诇讘讚 鈥� 诇讗 讻诇 砖讻谉 砖讬讛讬讛 谞讗诪谉 砖诇讗 讬讘讜讗 注诇讬讛 讘讚专讱?


讗诪专讜 诇讜: 诇讗, 讗诐 讗诪专转 讘谞讚讛 鈥�/b> 砖讻谉 讬砖 诇讛 讛讬转专 诇讗讞专 讝诪谉, 转讗诪专 讘住讜讟讛 鈥�/b> 砖讗讬谉 诇讛 讛讬转专, 砖讛专讬 讗砖讛 砖讝谞转讛 讗住讜专讛 诇讘注诇讛 诇注讜诇诐.


讜讗讬 讗诪专转 [讜讗诐 讗讜诪专 讗转讛] 讻讬 诇讗讞专 住转讬专讛 诪讞讜诇 诇讛, 讗诐 讻谉 诪砖讻讞转 诇讛 [诪讜爪讗 讗转讛 讗讜转讛] 讗转 讛住讜讟讛 砖讙诐 讬砖 诇讛 讛讬转专, 讚讗讬 讘注讬 诪讞讬诇 诇讬讛 诇拽讬谞讜讬讛 讜讘注讬诇 [砖讗诐 专讜爪讛 诪讜讞诇 讗转 拽讬谞讜讬讜 讜讘讜注诇]. 讗诇讗 砖诪注 诪讬谞讛 [诇诪讚 诪讻讗谉] 砖诇讗讞专 住转讬专讛 讗讬谞讜 诪讞讜诇 注讜讚, 讜诪住讻诪讬诐: 讗讻谉, 砖诪注 诪讬谞讛 [诇诪讚 诪诪谞讛] 砖讻谉 讛讜讗.


讙  砖谞讬谞讜 讘诪砖谞讛: 诪转讜 讘注诇讬讛谉 注讚 砖诇讗 砖转讜, 讘讬转 砖诪讗讬 讗讜诪专讬诐: 谞讜讟诇讜转 讻转讜讘讛 讜诇讗 砖讜转讜转, 讜讘讬转 讛诇诇 讗讜诪专讬诐 砖讗讬谞谉 谞讜讟诇讜转 讻转讜讘讛. 讜砖讜讗诇讬诐: 讘诪讗讬 拽诪讬驻诇讙讬, [讘诪讛 讘讗讬讝讛 注拽专讜谉 谞讞诇拽讜]? 诪住讘讬专讬诐: 讘讬转 砖诪讗讬 住讘专讬 [住讘讜专讬诐]: 砖讟专 讛注讜诪讚 诇讙讘讜转 讻讙讘讜讬 讚诪讬 [讛讜讗 谞讞砖讘], 讜诇讻谉 讻讬讜谉 砖讬砖 讘讬讚讛 砖讟专 讻转讜讘讛, 讛专讬 讻诇 讛讻住祝 砖诇 讛讻转讜讘讛 讻诪讜讞讝拽 讘讬讚讛. 讜讻讬讜谉 砖讗讬谉 讻讗谉 讗诇讗 专拽 住驻拽 讗诐 讝讬谞转讛 讜讗讬讘讚讛 讻转讜讘转讛 鈥� 讗讬谉 讘讻讜讞 讛住驻拽 诇讛讜爪讬讗 诪讬讚讛 讗转 讛讻住祝 讛谞讞砖讘 讻诪讜讞讝拽 讘讬讚讛 注诇 驻讬 讛砖讟专.

